Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: határozat, 34/1994. (VI. 24.) AB határozat].
Paragraph Index: 1102

határozat, 34/1994. (VI. 24.) AB határozat]. Az alkotmányos gyakorlat szerint a személyes adatok védelméhez való alapjogot és a közérdekű adatok megismeréséhez való alapjogot egymásra tekintettel kell értelmezni, mivel az információs önrendelkezés és az információszabadság a személy autonómiájának két, egymást kiegészítő feltétele. E két alapjog hierarchiáját a vizsgált kérdés tárgyára figyelemmel lehet megállapítani. Jelen esetben álláspontom szerint az adatok közérdekűsége élvez elsőbbséget, az alábbi indokok miatt: Az információk megismerhetősége, szabad áramlása a közhatalom és az állam szervei tevékenységének átláthatósága körében alapvető jelentőségű. A költségvetési támogatással kapcsolatos legfontosabb adatok nyilvánossága nem sérti a támogatottak információs önrendelkezési jogát, ugyanis annak korlátozását más alapjog, az információszabadság érvényesülése indokolja. A pályázatokon való részvétel nem kötelező, a kérelem benyújtása a pályázó szabad belátásán alapul. A személyes adatok védelmére való hivatkozással tehát nem lehet korlátozni a költségvetési forrásból származó támogatás adatait. [...] [...] A költségvetési támogatásban részesülő neve, címe, illetve a támogatás indoka nem különleges adat. A pályázatok adatai között azonban megjelenhetnek különleges adatok (pl. etnikai hovatartozás, stb.). Mellékelten megküldöm Önnek e kérdéssel kapcsolatban dr. Hegyesiné Orsós Évának írt levelem másolatát. Amennyiben a költségvetési támogatást nem magánszemély, hanem szervezet kapja, abban az esetben — mivel a szervezetre vonatkozó adatok nem személyes adatok — nincs szó az információszabadság és az információs önrendelkezési jog ütközéséről. Budapest, 1997. november 4. Üdvözlettel: Dr. Majtényi László (534/A/1997) * * * [Állásfoglalás tüntetésről készült rendőrségi videofelvételek országgyűlési képviselőnek történő kiadhatóságáról] Dr. Topánka Erika r. őrnagy főosztályvezető Országos Rendőr-főkapitányság Hivatala Jogi és Koordinációs Főosztály Budapest Tisztelt Főosztályvezető Asszony! A mai napon faxon átküldött, soron kívüli állásfoglalásomat kérő levelére — melyben a gyülekezési jog hatálya alá 1999/18/II. szám tartozó, a hatóság által nem engedélyezett demonstrációról készült rendőrségi videofelvételeknek országgyűlési képviselőnek történő kiadhatóságáról kérdezi véleményemet — az alábbiakban válaszolok: A demonstrációról készített rendőrségi felvételek nem tekinthetők közérdekű adatnak, hiszen azokat a rendőrség is csak addig tárolhatja, amíg bebizonyosodik, hogy nem tartalmaznak jogsértő cselekményre vonatkozó információt, illetőleg a felvételeket vagy azok vonatkozó részleteit a célhozkötöttség elve alapján csak hatósági vagy egyéb eljárás során használhatja fel, ennélfogva a felvételekre nem alkalmazhatók a közérdekű adatok nyilvánosságának szabályai. Ezen túlmenően, a rendőrségnek a birtokában lévő felvételek vonatkozásában — figyelemmel a személyes adatok védelméről és a közérdekű adatok nyilvánosságáról szóló 1992. évi LXIII. törvény 10. §-ában foglaltakra is — meg kell óvnia a felvételen szereplők személyiségi jogait. Az országgyűlési képviselők jogállásáról szóló 1990. évi LV. törvény rendelkezése szerint az állami szervek kötelesek az országgyűlési képviselők részére a munkájukhoz szükséges felvilágosítást megadni [8. § (1) bek.]. A demonstrációval összefüggésben szabálysértési eljárás indult, s a szóban forgó felvételek az eljárás irategyüttese részének tekinthetők. Megítélésem szerint egyedi szabálysértési vagy büntetőeljárási ügyben a képviselő nem tekinthet be az iratokba. Tekintettel azonban a demonstráció során történtek közérdekű jellegére, elfogadhatónak tartom azt az eljárást, melynek során a képviselőnek — kérésére — a szóban forgó felvételeket a rendőrség levetíti. Budapest, 1997. november 10. Üdvözlettel: Dr. Majtényi László (816/K/1997) * * * [Válaszlevél a NATO-kommunikációval összefüggő támogatások nyilvánosságával kapcsolatos panaszra] Csapody Tamás úrnak szóvivő Alba Kör Budapest Tisztelt Csapody Tamás! A Külügyminisztérium által a NATO-kommunikációval összefüggésben nyújtott támogatások közérdekű adatai ügyében hozzám küldött panasza nyomán tájékoztatást kértem a tárca politikai államtitkárától. Eörsi Mátyás válaszában kifejtette, hogy irattáruk átnézése után megállapították: eddig egyetlen közérdekű adatkérést sem utasítottak el. Az államtitkárt az alábbiakról tájékoztattam: A személyes adatok védelméről és a közérdekű adatok

Source: https://magyarkozlony.hu/hivatalos-lapok/66c4f249a6eb3ab597afbc4767dead739aff7499/dokumentumok/4644402bd738c4e1234c59ef130d85816aca6980/letoltes